Birštonase omavalitsus

Birštonase omavalitsus (leedu keeles Birštono savivaldybė) on 1. järgu haldusüksus Leedus endise Kaunase maakonna aladel. 

Omavalitsuses on kaks haldusüksust, selle pindala on 124 km2 ja elanike arv oli 2014. aastal 4370 inimest.

Aastal 1966 sai Birštonase linn vabariikliku alluvusega linna staatuse. Aastal 1995 loodi sellest Birštonase linna omavalitsus. Aastal 1999 liideti sellega osa Prienai rajoonist ja ühtlasi sai omavalitsus tänapäevase nimekuju. Birštonase omavalitsusse kuulub Birštonase vald, omaette haldusüksuse moodustab veel Birštonase linn.

pisi|tühi|Birštonase omavalitsuse haldusüksused

Suurim asula on halduskeskus Birštonas (2422 inimest), suuruselt teine asula omavalitsuses on Birštonase huutor. 2011. aasta seisuga olid elanikest 97,92% leedulased, 0,71% venelased, 0,35% poolakad ja 1,02% oli teistest rahvustest.

Omavalitsuse suurim jõgi on Nemunas, selle territoorium kuulub Nemunase loogete regionaalparki.

 Viited 

Välislingid

 Birštonase omavalitsuse koduleht

Kategooria:Leedu omavalitsused